Man dood toe bakkie rolArgieffoto. ŉ 29-jarige man is Woensdagaand dood nadat sy bakkie verskeie kere naby Middelburg, Mpumalanga, gerol het. Vanessa Jackson, ŉ woordvoerder van ER24, het Donderdag gesê die man is uit sy bakkie geslinger terwyl dit gerol het. “Die man is deur ŉ boer gevind wat daar naby bly. Die boer het die paramedici ontbied,” het Jackson gesê. Die man het veelvoudige ernstige beserings aan sy kop en bors opgedoen en het ook interne beserings gehad. Hy is op die toneel dood verklaar. Dit is nog nie bekend hoe die ongeluk ontstaan het nie. Daar was geen ander voertuie in die ongeluk betrokke nie. Die polisie ondersoek die saak.